[Foto's] Lughawe-hond 'neem' Duitse weldoener aan | Maroela Media
Olivia Sievers saam met Rubio (Foto: Facebook)
Daily Mail berig Sievers het tydens haar besoek aan Buenos Aires dié hond, wie sy Rubio gedoop het, op die lughawe ontmoet.
Rubio het haar daagliks tydens haar besoek aan dié land gevolg nadat sy hom aandag en liefde gegee het.
"Ek het ander paaie na my hotelkamer probeer loop, maar hy het my bly volg oral waar ek gaan. Selfs wanneer ek gewag het, sou hy ook geduldig lê en wag tot ek opstaan en loop," het sy vertel.
Rubio (Foto: Facebook)
"Ek het kort voor lank besef die hond soek na 'n vriend en 'n bietjie aanraking. Hy het 'n mens gesoek om hom aan te neem."
Toe sy Buenos Aires moes verlaat, het sy gereël dat Rubio aangeneem word. Hy het egter by sy "aanneem-ouers" weggeloop om vir Sievers by die lughawe te wag.
"Ek het uiteindelik so lief vir hom geraak dat ek hom per vliegtuig Duitsland toe gebring het. Ons het hom aangeneem en hy woon nou by my in Duitsland," het sy bygevoeg.
Sievers plaas gereeld nuwe verwikkelinge oor Rubio op haar Facebook-blad.
Rubio terwyl hy op die lughawe wag (Foto: Facebook)
Vodacom se goeie nuus vir Gautrain-gebruikers
Wat 'n mooi storie. Wys jou net die "beste vriend" van die mens, sal dit altyd doen.
Baie geluk met Sievers se keuse. Sy sal nooit 'n beter vriend in hierdie lewe kry nie.
Ai, dis bemoedigend! Die Bybel praat op 'n plek van 'n vriend wat "sterker aanhang as 'n broer", maar hierdie woef voldoen ook aan hierdie kwalifikasie! Ek wonder vir diegene wat ly aan die monster van depressie, sal so'n vriend nie altemits help nie?
Pragtige storie, daar is niks so lojaal soos 'n hond nie, die MENSDOM kan by hulle gaan leer, en dan word hulle so verwaarloos en verniel, al wat hulle soek is aandag en liefde (en kos), en ons mensdom is te sleg om dit vir hulle te gee. Baie dankie dat jy jou oor die hond ontferm het, mooi storie.